Source: http://vasobhajca.sk/danove_licencie.htm
Timestamp: 2020-01-28 12:58:18+00:00
Document Index: 3073653

Matched Legal Cases: ['§ 46', '§ 12', '§ 41', '§ 46', '§ 46', '§ 50', '§ 629', '§ 630', '§ 629']

:: v á š o b h a j c a . s k :: Článok - Zavedenie povinnosti zakladateľa s.r.o. splatiť peňažný vklad alebo jeho časť na osobitný účet v banke
ZRUŠENIE A LIKVIDÁCIA OBCHODNÝCH SPOLOČNOSTÍ
Do zákona č. 595/2003 Z. z. o dani z príjmov sa zákonom č. 463/2013 Z.z. doplnil nový inštitút daňovej licencie pre vymedzené právnické osoby. Podľa tejto úpravy daňovú licenciu platí daňovník, ktorého daňová povinnosť vypočítaná v daňovom priznaní je nižšia ako ustanovená výška daňovej licencie pre daňovníka – právnickú osobu, t.j. jedná sa o minimálnu výšku dane, ktorú je tento daňovník povinný zaplatiť, a to aj v prípade vykázania daňovej straty.
Daňová licencia je splatná v rovnakej lehote ako daňová povinnosť, t.j. v lehote na podanie daňového priznania.
Súčasne sa zavádza možnosť zápočtu zaplatenej daňovej licencie (resp. kladného rozdielu medzi daňovou licenciou a daňou vypočítanou v daňovom priznaní) v troch bezprostredne po sebe nasledujúcich zdaňovacích obdobiach, ale len vo výške, ktorá presahuje daňovú licenciu.
V prípade kratšieho zdaňovacieho obdobia (napr. pri prechode z kalendárneho roka na hospodársky rok a naopak alebo zdaňovacie obdobie do dňa vstupu do likvidácie alebo konkurzu) sa výška daňovej licencie znižuje úmerne podľa počtu mesiacov tohto zdaňovacieho obdobia.
Ustanovenie § 46b ods. 7 Zákona o dani z príjmov vymedzuje daňovníkov – právnické osoby, ktoré nepodliehajú povinnosti platiť daňovú licenciu, ide o :
novovzniknutého daňovníka, t.j. daňovníka, ktorý podáva daňové priznanie prvýkrát,
daňovníka nezaloženého alebo nezriadeného na podnikanie, verejnú obchodnú spoločnosť, Národnú banku Slovenska, FNM SR (podľa § 12 ods. 3 a 4 Zákona o dani z príjmov),
daňovníka prevádzkujúceho aj chránenú dielňu alebo chránené pracovisko,
daňovníka v konkurze a likvidácii (t.j. za zdaňovacie obdobia podľa § 41 ods. 4, 6, 8 a 9 Zákona o dani z príjmov).
Podľa ust. § 46b ods. 8 Zákona o dani z príjmov; Daňovník, ktorému zanikol nárok na započítanie zaplatenej daňovej licencie z dôvodu, že uplynula ustanovená 3-ročná doba, stráca nárok na jej vrátenie. Súčasne nárok na jej vrátenie zaniká aj daňovníkovi, ktorý sa zrušuje bez likvidácie a to ku dňu zrušenia bez likvidácie a daňovníkovi vstupujúcemu do konkurzu alebo likvidácie ku dňu vstupu do tohto režimu.
Podľa ust. § 46b ods. 10 Zákona o dani z príjmov; Možnosť poukázania podielu zaplatenej dane prijímateľom (podľa § 50 ods. 4) ostáva zachovaná aj v prípade povinnosti platenia daňovej licencie, a to z celej výšky zaplatenej daňovej licencie.
Sadzby daňovej licencie :
u daňovníka, ktorý k poslednému dňu zdaňovacieho obdobia nie je platiteľom dane z pridanej hodnoty s ročným obratom neprevyšujúcim 500 000 eur, vo výške 480,- EUR,
u daňovníka, ktorý k poslednému dňu zdaňovacieho obdobia je platiteľom dane z pridanej hodnoty s ročným obratom neprevyšujúcim 500 000 eur, vo výške 960,- EUR,
u daňovníka, ktorý za zdaňovacie obdobie dosiahol ročný obrat viac ako 500 000 eur, vo výške 2 880,- EUR.
Do vašej pozornosti dávame nasledovné súvisiace témy :
Náklady na zrušenie a likvidáciu spoločnosti s ručením obmedzeným
Ďalšie články, príklady z praxe
Zmeny v postupe pri zakladaní spoločností
Dňa 22.08.2012 bol v Zbierke zákonov zverejnený zákon č. 246/2012 Z. z., ktorým sa mení a dopĺňa zákon č. 222/2004 Z. z. o dani z pridanej hodnoty a ktorým sa menia a dopĺňajú niektoré zákony. Tento zákon novelizoval Obchodný zákonník a okrem iného sprísnil kritériá pre založenie spoločnosti s ručením obmedzeným. ... [ viac » ]
Charakteristika spoločnosti s ručením obmedzeným (s.r.o.)
Počiatky vzniku spoločnosti s ručením obmedzeným siahajú do starých nemeckých a rakúskych právnych úprav, avšak v porovnaní s inými obchodnými spoločnosťami ich možno na Slovensku sledovať až v neskoršom časovom horizonte. Medzi rokmi 1950 až 1990 spoločnosť s ručením obmedzeným ... [ viac » ]
Základnými zásadami občianskeho práva sú zásada občianskoprávnej prevencie a zásada zákazu komukoľvek škodiť (neminem laedere). Každý je povinný zachovávať vždy taký stupeň pozornosti, ktorý možno od neho vzhľadom na konkrétnu časovú a miestnu situáciu rozumne požadovať a ktorý je (objektívne posudzované) spôsobilý zabrániť či aspoň čo najviac obmedziť riziko vzniku škôd na živote, zdraví alebo majetku ... [ viac » ]
Rozvod manželstva - vyporiadanie bezpodielového spoluvlastníctva manželov
Prostredníctvom našej právnej poradne dostávame viacero otázok v súvislosti s rozvodom manželstva a vyporiadaním majetku, ktorý patrí do bezpodielového spoluvlastníctva manželov. ... [ viac » ]
Pracovný úraz - zodpovednosť za škodu
Pracovný úraz Zákonník práce vymedzuje ako poškodenie zdravia, ktoré bolo zamestnancovi spôsobené pri plnení pracovných úloh alebo v priamej súvislosti s ním ... [ viac » ]
Konkurenčná doložka, zmluvná pokuta v pracovnoprávnych vzťahoch
Zamestnávatelia v snahe zabrániť konkurenčnej činnosti zamestnancov počas, ako aj po skončení pracovného pomeru, predkladajú budúcim zamestnancom pracovnú ... [ viac » ]
Právo darcu domáhať sa vrátenie daru
Ustanovenia Občianskeho zákonníka § 629 a § 630 upravujú dva osobitné spôsoby zániku vzťahu z darovacej zmluvy. Podľa § 629 je obdarovaný oprávnený vrátiť dar, ak ... [ viac » ]
Čo by ste mali vedieť o exekúcii ?
Exekučné konanie je konanie o nútenom výkone súdnych a iných rozhodnutí, predstavuje výrazný zásah do majetkovej integrity povinných osôb. Exekútor je osoba ... [ viac » ]
Rozhodcovský súd, výhody a nevýhody rozhodcovského konania
Rozhodcovské konanie, ktoré je upravené v zákone č. 244/2002 Z.z. o rozhodcovskom konaní predstavuje mimosúdne riešenie sporov, slobodným výberom rozhodcovského ... [ viac » ]
Je policajt povinný strpieť snímanie obrazových záznamov z jeho zásahu ?
Odpoveď na túto otázku nájdeme v náleze Ústavného súdu SR sp. zn. II. ÚS 44/00-133, v ktorom sa uvádza, že policajt je pri výkone svojej právomoci povinný strpieť ... [ viac » ]
Zmluvná pokuta v prípade odstúpenia od zmluvy ?
V praxi sa stáva, že si zmluvné strany dojednajú zmluvnú pokutu ako dôsledok odstúpenia od zmluvy. Sú takéto dojednania o zmluvnej pokute v súlade so zákonom ? ... [ viac » ]